<classify> Chanzo cha picha, Getty ImagesMan Utd inaweza kuwauza Jadon Sancho na Donny van de Beek kwa Juventus kwa 26m pekee, kwa mujibu wa The Sun.Sancho amezuiwa kufanya mazoezi na timu ya kikosi cha kwanza au kutumia vifaa vyao na kantini kufuatia mzozo na Erik ten Hag mwezi Septemba.Chanzo cha picha, ReutersPaul Heckingbottom anatarajiwa kufutwa kazi kama meneja wa Sheffield United ndani ya saa 24 zijazo.The Blades, ambao walifungwa 5-0 na Burnley Jumamosi, wako mkiani mwa Ligi Kuu wakiwa na pointi tano baada ya kupoteza 11 kati ya michezo 14 ya mwanzo.Aliteuliwa kuwa meneja wa kudumu mnamo Novemba 2021, na aliiongoza United hadi ligi kuu kwa kumaliza katika nafasi ya pili ya Championship msimu uliopita.Meneja wa zamani Chris Wilder ni miongoni mwa wagombea wanaoongoza kuchukua nafasi hiyo.Arsenal wanaripotiwa kutaka kumnunua kinda wa Juventus Kenan Yildiz , kwa mujibu wa Daily Mirror .Mshambulizi huyo mwenye umri wa miaka 18 - ambaye pia anaweza kucheza kama winga - alijiunga na Juve kutoka Bayern Munich mwaka jana na amesaini mkataba na klabu hiyo hadi 2027.Yildiz alionyesha kasi yake ya ajabu na uwezo wake kwa kufunga bao katika mechi yake ya kwanza ya kimataifa akiwa na Uturuki katika ushindi wa 3-2 dhidi ya Ujerumani mwezi uliopita.Man Utd wanapanga kumnunua mlinzi wa Nice , Jean-Clair Todibo Januari - licha ya Mfaransa huyo kukataa nia ya Mashetani Wekundu kumsajili msimu wa joto, kwa mujibu wa Daily Mirror .Luke Shaw alianza safu ya ulinzi ya kati kwa United katika kipigo chao cha 1-0 dhidi ya Newcastle wikendi, mbele ya wachezaji wa akiba ambao hawajatumika Raphael Varane na Victor Lindelof.Bayern Munich wanaripotiwa kutafuta wachezaji watatu wa muda mrefu wa kuiziba nafasi ya Manuel Neuer , kulingana na The Sun.Mchezaji huyo mwenye umri wa miaka 37 alitia saini nyongeza ya mwaka mmoja katika klabu hiyo wiki jana baada ya kurejea uwanjani Oktoba kufuatia jeraha baya la mguu katika ajali ya kuteleza kwenye theluji mwaka mmoja uliopita.Imetafsiriwa na Yusuf Jumah  <topic>: MICHEZO 